cyanic-selkie/wikianc huggingface dataset:
Gjerd
Gjengjerd
Gjengjerden oppsto i norsk senmiddelalder (1400–1536). I 1405 ble det blant annet gitt gjengjerd da Erik av Pommern kom til Norge, likeledes da Christian II kom hit i 1514. Likeledes ble det gitt gjengjerd til kroningen av Frederik I i 1528 og til hyllingen av kronprins Frederik, den senere Frederik II, i 1548.
Fra oppkrevingen av gjengjerden på Østlandet er det bevart skattelister som er en viktig kilde til bosetningshistorien i denne delen av landet. Skattelistene forteller at bøndene i grupper av forskjellig størrelse ble stilt ansvarlig for innbetalingen av skatten.
Patsy Cline
Patsy Cline (født Virginia Patterson Hensley 8. september 1932 i Winchester i Virginia i USA, død 5. mars 1963 nær Camden i Tennessee i en flyulykke), var en amerikansk countrysanger. Cline var kjent for sin klar og rike stemme, og hun ble populær utenfor country-musikkens tradisjonelle nedslagsfelt. Hun hadde innflytelse på countrymusikken etter sin død.
Karriere som sangerinne
Hun fikk sin første kontrakt som countrysanger i 1953 og oppnådde til tross for hennes korte liv å bli en av de mest innflytelsesrike sangerne i amerikansk populærmusikk. Hennes versjon av «Walking After Midnight» (1956) og «I Fall to Pieces» solgte særlig bra (selv likte hun ikke sangen særlig).
Peter Caspar Wessel-Brown
I sine yngre år seilte han mye. I 1789 var han sjef for stykkprammen «Lindormen», 1796 for briggen «Glommen» i Norge, 1798–99 for fregatten «Freia» i Vestindia og i 1801 for fregatten «Iris».
Gallvepser
Gallvepser eller gallevepser er en familie av stilkvepser. De danner galler, hvor larvestadiene tilbringes, på planter og trær.
Alarik I
Han var balti som var regnet som de edleste gotiske krigere bare bak amaliene. Da han ble født, holdt vestgoterne til i dagens Bulgaria etter å ha flyktet forbi myrområdene til Donau til dens sørlige bredde for å bli fulgt av deres fiende fra steppene, hunnerne.
Alariks død
Alarik ble etterfulgt av sin svoger, Ataulf, som gotersk kommandant.
Gullvepser
Levevis
Gullvepsene er parasitter og legger sine egg i bolene til andre vepser, vanligvis hos de solitære biene. Larvene spiser vertens larver samt av larvens mat. Gullvepsene har tilpasset sin flygetid til vertsartene, og ulike arter kan sees fra tidlig i mai til begynnelsen av august. Man kan studere dem ved å sette opp et insekthotell. Underfamilien Cleptinae er parasitoider som angriper pupper av plantevepser (Symphyta). I tropiske områder finnes det også noen gullvepser som angriper eggene til pinnedyr.
Johan Ludwig Mowinckel
Ordfører og de to første stortingsopphold
Mowinckel var blitt formann i Bergen Venstreforening i 1899, og samme år ble han også valgt inn i Bergen bystyre. Her ble han sittende i 19 år. I 1902 etterfulgte han Christian Michelsen som ordfører. Han var Bergens ordfører under unionsoppløsningen i 1905 og beholdt vervet til han tok plass på Stortinget i 1907.
Mowinckel falt igjen ut av Stortinget i 1918, blant annet fordi han hadde fått konservative krefter mot seg i ved å foreslå å døpe om Bergen til «Bjørgvin».
Jakovlev AIR-9
4. juli 1937 ble flyet brukt til å sette en høyderekord for kvinner.
Sverresborg i Trondheim
Sverresborgs herrelag i fotball spiller per 2020 i 4. divisjon.
David Gaskell
Tidlig på 1960-tallet hadde han mange av kampene for United, siden førstekeeper Harry Gregg var en del skadd. United-karrierens høydepunkt kom da han stod i mål da United vant FA-cupen i 1963. Gaskell spilte regelmessig, men signeringa av Pat Dunne i 1964 gjorde at han ble tredjekeeper. Både Gregg og Dunne forsvant i 1966, men etter at både Alex Stepney og Jimmy Rimmer kom inn, ble han værende tredjekeeper. Han forlot United i 1969 etter å ha spilt 120 kamper for klubben.
Kulturrevolusjonen
Ideologiske forutsetninger
Som alt annet skjellsettende som ble forordnet de første tre tiårene av Folkerepublikken Kinas historie, hadde kulturrevolusjonen som nødvendig bakteppe Mao Zedongs personlige sinifisering av marxismen-leninismen. Vanligvis tenker man seg en «revolusjon» som selve den omveltningen som bringer et nytt regime til makt, slik at den etterfølgende fase med oppbyggingen av en ny samfunnsmessig og økonomisk struktur krever en annen metodikk. Men dette svarer ikke til Maos tenkning rundt den kinesiske revolusjon. Revolusjonen er noe vedvarende; i strid med den historiske materialismes tanke om evolusjonære faser og revolusjonære sprang var for Mao også den fase som ble karakterisert som byggingen av sosialismen en tid som måtte preges av revolusjon i ordets dramatiske forstand.
Denne form for revolusjon var noe langt mer håndfast enn den pleie av revolusjonens frukter som Antonio Gramsci hadde påpekt som nødvendig idet den nye samfunnsordnings vedvarende hegemoni ikke kan bli tatt helt for gitt. Etter Maos oppfatning ville et solid sosialistisk hegemoni avhenge av om den kommunistiske ideologi var i stand til å innta samtlige samfunnsposisjoner og kontrollere alle ledd av den sosiale reproduksjons prosesser.
Kampen mot religionene
Den regimetro protestantiske Tre-selv-kirken ble også rammet. Den ble forbudt, dens institusjoner og kirkebygninger ble stengt og mange ganger ramponert, og en god del av deres tro tjenere fikk merke utrenskningsterroren på kroppen.
1967: Politiske maktkamper
Samtidig begynte mange store rødegardistgrupperinger å reise seg i protest mot andre rødegardistgrupperinger som hadde avvikende revolusjonære budskap, noe som ytterligere kompliserte situasjonen og bidro til mer kaos. Dette fikk Jiang Qing til å fordre av rødegardistene å innstille all usunn virksomhet. Den 6. april ble Liu Shaoqi åpent fordømt av en fraksjon av Zhongnanhai hvori inngikk Jiang Qing og Kang Sheng og til slutt Mao selv.
1968: Persondyrkelse, rødegardistenes fall
Et uttrykk var nå blitt godt innarbeidet: «Om lojal eller illojal, se på ens handlinger» (Zhong bu zhong, kan xingdong). Det var tre prøvestener: For det første: Kan du lojalitetsdansen? For det andre: Har du Maos lille røde, og kan du sitere fra den? Og for det tredje: Har du på deg noe Mao-jakkemerke?
Vurderinger av Zhou Enlais rolle
I 1992 fremsatte historikeren Stephen I. Levine et annet syn, som går ut på at Zhou Enlai var en beredvillig Maos tjener (supple sycophant) som personlig fordømte sine kolleger og praktiserte en form for brutal politisk hensiktsmessighetsvurdering (a kind of brutal political triage). Denne synsmåten går ut på at Zhou var «despotens villige tjener» og at han for å overleve selv måtte fôre «monsteret» med hans gamle kampfellers nedbrutte kropper, selv om han var helt klar over at de var hengivne kommunister. Dette bildet gjør Zhou til en mann som behersket overlevelsens kunst, ikke til en forbilledlig skikkelse, - det selv om han var med på å legge grunnlaget for de senere «fire moderniseringer». For han hjalp Mao med mye av planleggingen, og uten Zhous opplagte lederegenskaper ville Kina ha sunket ned i borgerkrigskaos.
1976: Avslutningen
Den 5. april feiret landet Qingmingfestivalen, som er en tradisjonell sørgemarkering for de avdøde. Folk hadde siden utgangen av mars samlet seg på Den himmelske freds plass for å sørge over Zhou Enlai. Samtidig kom et sinne mot firerbanden til uttrykk blant annet gjennom veggaviser. Den 5. mars var rundt to millioner mennesker samlet på og rundt Den himmelske freds plass, og forsamlingen utviklet seg til en protestdemonstrasjon mot firerbanden. Firerbanden fikk politiet til å gripe inn, jage bort folk og fjerne kranser og kritiske budskap. De pekte mot Deng Xiaoping som bakmann for dette utbrudd av folkelig misnøye. Denne hendelsen ble senere offisielt politisk omvurdert vinteren 1978, og ble kjent som Tiananmenhendelsen.
Overgrep mot menneskets rettigheter
Under rettssaken mot firerbanden hevdet domstolen at 729,511 personer var blitt forfulgt, hvorav 34,800 døde. Men det sanne antall blir kanskje aldri klarlagt ettersom mange dødsfall ikke ble kjent – i hvert fall ikke som knyttet til kulturrevolusjonen – og fordi politiet og lokale myndigheter aktivt tilslørte meget. Andre vanskeliggjørende faktorer er upåliteligheten i de demografiske tall fra perioden slik at overslag blir usikre, og at Folkerepublikken Kina fremdeles nøler med å åpne for seriøs forskning om perioden.
Midlertidig forråelse av språket
I de årene det stod på som verst, utviklet propagandistene et rått språk som i noen grad spredte seg i befolkningen.
Gyldenlær
Gyldenlær var tidkrevende å produsere, og materialene var kostbare. Produkter dekorert med gyldenlær var derfor forbehold de velstående.
Scelionidae
Levevis
Scelionidae tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie, en hvileperiode, der vepsens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) vepsen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Havet (roman)
Handling
Havet er en jeg-fortelling der tre ulike tidsplan veves tett sammen. På nåtidsplanet er fortelleren, den middelaldrende kunsthistorikeren Max Morden, vendt tilbake til et lite badested på kysten der han tilbrakte noen somre i oppveksten sammen med foreldrene. Livet hans og arbeidet med en biografi over den franske maleren Pierre Bonnard er gått i stå etter at han ble enkemann et år tidligere.
Grunnene hans for å oppsøke stedet og dermed grave seg ned i barndomsminner er uklare for han, men en livaktig drøm har utløst beslutningen om å leie seg inn på pensjonatet Cedars – et hus som han en gang kjente godt. I drømmen ser han seg sjøl gå langs en veg i snøværet:
Nikolsk (Vologda oblast)
Demografi
Befolkningsutvikling: ! År || Folketall || Kilde
Robin Hood
Den virkelige Robin Hood?
I 1795 publiserte Joseph Ritson en meget innflytelsesrik edisjon av gamle Robin Hood-ballader, Robin Hood: A collection of all the Ancient Poems Songs and Ballads now extant, relative to that celebrated Outlaw I forordet presenterer han de kilder han har gjennomgått, og mente at den historiske Robin Hood var en mann ved navn Robert Fitzooth, som døde 18. november 1247.
Qatar
Næringsliv
Råoljeproduksjon og raffinering er den viktigste industrien. Olje og gass står for 85 % av eksportinntektene og 70 % av statsinntektene. Landbruk er lite utbredt. Selv om det finnes produksjon av grønnsaker, korn og kjøtt er landet avhengig av matimport. Myndighetene i Qatar har i de senere år forsøkt å bygge en mer variert økonomi. Blant annet har Norsk Hydro samarbeidet med myndighetene i Qatar om bygging av fabrikker for produksjon av kunstgjødsel (Qafco) og aluminium (Qatalum).
Jakob Stämpfli
Jakob Stämpfli ble valgt inn som medlem av det sveitsiske Forbundsrådet den 6. desember 1854 og han forlot denne posisjonen den 31. desember 1863, etter over ni år i dette embetet. Stämpfli var tilknyttet det politiske Det frie demokratiske partiet i Sveits. Under Stämpfli sin tid i embetet ble Stämpfli tildelt ansvaret for flere politiske avdelinger, institutter og departementer. Noen av disse avdelingene er:
Husbåt
En husbåt er en båt med kahytt over dekk akterut (særlig i Nord-Norge og på Vestlandet) og en båt som er laget spesielt med sikte på boligformål. Mens den første typen har en helt vanlig skrogform, har den sistnevnte gjerne et skrog som først og fremst er laget for å gi stor stabilitet og oppdrift. En husbåt er bygd med tanke på bokomfort og plass, og har derfor gjerne begrenset hastighet og egner seg best i lukkede farvann.
Gaius Suetonius Paulinus
I 42 ble han sendt med praetors rang til Mauretania for å stanse et opprør, og han ble rask forfremmet til legionslegat (kommandant for en legion.) Han var den første romer som krysset Atlasfjellene.
2. divisjon fotball for menn
Dette er høyeste nivå som Eliteserieklubbenes andrelag kan delta i seriespill. Etter tidligere regelverk var det slik at dersom et lag rykket ned fra Eliteserien samtidig som klubben hadde et lag i 2. divisjon, ville andrelaget bli degradert til 3. divisjon mens høyest rangerte nedrykkslag i samme avdeling beholder plassen (hvis ikke andrelaget allerede har rykket ned). Etter regelendring i 2014 kan klubber fra og med sesongen 2015 ha lag i både 1. og 2. divisjon.
1996–2000
Hver avdelingsvinner spilte kvalifisering om opprykk til 1. divisjon. Lag markert med fet skrift rykket opp etter kvalifisering.
Blassrev
Utbredelse og habitat
Blassrev er utbredt i tilknytning til Sahelregionen i Afrika, fra Mauritania, Senegal og (muligens) Guinea ved atlanterhavskysten i vest, via Mali, Burkina Faso, Benin, Niger, Nigeria, Tsjad, Kamerun og Sudan, til Etiopia, Eritrea og (muligens) Somalia ved rødehavskysten i øst. I tillegg knytter det seg usikkerhet med hensyn til om den også kan finnes i deler av den Den sentralafrikanske republikk og Algerie.
Arten finnes i: Benin, Burkina Faso, Eritrea, Etiopia, Gambia, Kamerun, Mali, Mauritania, Niger, Nigeria, Senegal, Sudan, Sør-Sudan og Tsjad.
Atferd, reproduksjon og matvaner
Paringstiden er trolig i mars-april. Tispa går drektig i ca. 51-53 dager, hvoretter hun føder et kull på 3-6 valper som hun trolig ammer i 6-8 uker.
Datong (Shanxi)
Administrative enheter
Byprefekturet Datong har jurisdiksjon over 4 distrikter (区 qū) og 7 fylker (县 xiàn). Gruvedistriktet (矿区 'Kuang') består i hovedsak av separate gruveområder rundt om i byområdet.
FA-cupen 1882/83
FA-cupen 1882/83 var den tolvte sesongen av den engelske FA-cupen. 84 lag var med, men fem lag spilte aldri en kamp. Finalen ble spilt mellom Blackburn Olympic og Old Etonians.
Skoglemen
Skoglemen får to til fire kull i året. Vanlig kullstørrelse er fire til ti unger. Det er påvist at arten kan yngle om vinteren. Et svært spesielt forhold hos skoglemen er at bestanden normalt består av bare 20-30 prosent hanner. Dette skyldes at det finnes to ulike X-kromosomer, et «vanlig» og et «uvanlig» som har oppstått ved mutasjon. Dette medfører at man får tre typer hunner. Den ene typen får omtrent like mange døtre som sønner, den andre typen får omtrent tre ganger så mange døtre som sønner, mens den tredje typen bare får døtre.
Prosessen
Tema
Kafka døde i juni 1924. Før han døde ba han vennen Max Brod og sin elskerinne Dora Diamant om å ødelegge alle hans manuskripter. Diamant ødela lojalt de manuskriptene hun hadde, men Brod fulgte ikke Kafkas instruksjoner, og valgte i stedet å publisere dem.
Stengte dører
Historien
Stengte dører var et sentralt band i Blitz-miljøet i Oslo.
Norwatch
Nettstedet eies av Framtiden i våre hender, men drives som en uavhengig redaksjonell enhet underlagt redaktørplakaten. Norwatch ble etablert i 1995 og ble først utgitt som nyhetsbrev, men i 2003 gikk det over til primært å være en Internettpublikasjon. I tillegg til nettnyhetene har Norwatch faste sider i magasinet Folkevett og utgir rapporter som Norwatch-Tema.
Kong Halvdans gate (Tønsberg)
Kong Halvdans gate (7-11, 8-12) er en 80 meter lang gate i Tønsberg. Den går fra Kong Oscars gate ved Midtløkken bo- og servicesenter til Christian Fredriks gate.
Konferansen av europeiske kirker
Konferansen av europeiske kirker (KEK) (eng.: Conference of European Churches) er en sammenslutning av 126 ortodokse, protestantiske, anglikanske og gammelkatolske kirker samt 43 assosierte organisasjoner fra alle land i Europa.
Innsjø
Temperaturpåvirkede strømninger
Når våren kommer smelter isen når temperaturen stiger, overflatevannet oppvarmes og utpå sommeren blir det igjen jevn temperatur i vannmassene ved sirkulasjon. Våren og høsten setter altså i gang sirkulasjon helt ned til dypet av innsjøen. Dette er en viktig prosess for å bringe oksygenrikt vann ned i dypet, noe som er viktig for levende organismer.
Klassifisering av innsjøer ut fra livsbetingelser
For norske forhold har Johannes Kjensmo klassifisert innsjøene i tre kategorier :
Hvalbåt
Norske hvalbåter
To hvalbåter fra moderne hvalfangst er bevaringsobjekter for fartøyvernet i Norge. Den ene er «Southern Actor», den andre er «Forlandet».
Annemarie Huber-Hotz
Huber-Hotz studerte ved grunn- og videregående skole i Baar og deretter begynte hun ved gymnasium i Zug. Huber-Holst studerte deretter sosiologi, etnologi og statsvitenskap ved universitetene i Bern, Uppsala i Sverige og ved Graduate Institute of International Studies i Genève samtidig som hun deltok i flere forskjellige faglige aktiviteter. Huber-Holst foretok avanserte studier ved ETH i Zürich i arealplanlegging. Fra 1978 til 1981 arbeidet Huber-Hotz i pressetjenesten ved generalsekretariatet for det sveitsiske parlamentet. Mellom 1981 og 1992 arbeidet hun for sekretariatet ved den sveitsiske Council of States. I 1989 begynte hun som direktør for den sveitsiske vitenskapelige parlamentariske tjenesten, en posisjon som hun holdt frem til 1992 da hun begynte som generalsekretær i sveitsiske parlamentet. Huber-Hotz ble nominert til den sveitsiske forbundskansler i 2009 etter fire runder med stemmegivning og hun tiltrådte i denne posisjonen året etter. Hun snakket flytende tysk, engelsk, fransk og svensk.
Korrekturleser
Den tid trykksaken sto «i sats», var oppgaven å påse at linjene var i riktig rekkefølge, stavefeil og lignende var ryddet ut, språk og rettskrivning var i tråd med gjeldende norm. Vanligvis ble der trykket et korrektureksemplar, men drevne korrekturlesere gjorde like gjerne jobben speilvendt og opp- ned. For å gjøre rettingen lettere for typografene, er der egne korrekturtegn som ble skrevet på korrekturarkene (Norsk Standard 899). Disse tegnene benyttes fremdeles i for eksempel forlagskorrektur.
Hemifaciale spasmer
Hemifaciale spasmer eller klonisk hemifacial spasme er en nevrologisk sykdom hvor blodårer inne i kraniet trykker på nervus facialis (ansiktsnerven) og forårsaker varierende grad av spasmer på den affiserte side av ansiktet, som typisk starter ved øyet. Fordi ansiktsnerven styrer mimikkmuskulaturen, vil hemifaciale spasmer forårsake ufrivillige ansiktsbevegelser.
Risiko ved behandling
En annen komplikasjon til denne type operasjon er lammelse av ansiktsmuskulaturen på den opererte siden.
Sveabukta
Bukta har innløp mellom Kapp Amsterdam i nordvest og Ottoneset i sørøst hvorfra den fortsetter i underkant av fem kilometer til Crednermorenen og starten av det korte Sveasundet som gir forbindelse videre til Braganzavågen. Farvannet i Sveabukta er urent men seilbart.
Aulus Didius Gallus
Gallus ble utnevnt til guvernør i Britannia i 52 på et tidspunkt hvor situasjonen var alvorlig på grunn av keltiske opprør. Han fokuserte på å slå ned disse opprørene, framfor å forsøke å utvide provinsen. Historikeren Tacitus mente at han var reaktiv og defensiv, men Gallus handlet antagelig etter ordre fra keiser Claudius. Keiseren mente at det ikke var verdt risikoen å forsøke å erobre resten av dagens Wales og områder i dagens Skottland, da dette kunne bety at de romerske styrkene forstrakk seg og ikke kunne forsvare provinsen effektivt. Gallus prioriterte derfor blant annet å bygge veier som tillot legionene å flytte seg raskt, samt grensefort som blant annet de ved Usk.
Bratlikollen Boligsameie
Den første tiden
Den første innflytting i Bratlikollen Boligsameie fant sted i februar 1954, i Libakkfaret 1-3. Deretter gikk byggingen slag i slag, fram til siste innflytting i 1956.
Rindersbukta
Rindersbukta er en fjordarm av Van Mijenfjorden på vestkysten av Spitsbergen som strekker seg om lag 11 km i sørøstlig retning fra innløpet mellom Ottoneset i nord og Fagerstadneset i sør. Nordmunningen markerer også overgangen til Sveabukta som fortsetter i nordlig retning til Sveagruva.
Sahara
Geografi
De fleste elver og bekker i Sahara består kun i sesonger eller i avgrensede perioder. Det største unntaket er Nilen, som krysser ørkenen fra sitt opprinnelsessted i Sentral-Afrika, og utløper i Middelhavet. Underjordiske vannreserver som når til overflaten, danner oaser i Sahara, blant disse Bahariya, Ghardaïa, Timimoun, Kufra og Siwa.
Flora og fauna
Det fins også en del dyr som har tilpasset seg til ørknens klima. Størst antall er det av ulike slag insekter, edderkopper, skorpioner og krypdyr, som ormer og øgler. Det fins også en del fugler, hvorav de fleste er insektetere, for eksempel ørkensteinskvett. Av pattedyr man kan finne er blant annet ørkenrotter og fennek, en liten ørkenrev, samt addaxantilope. De dromedarene som fins i Sahara er tamdyr.
Ingvaldbukta
I Ingvaldbukta stod et lite lemhus som Orvin observerte her i 1936, det tjente kanskje som bistasjon for fangstmenn.
De forente arabiske emirater
De forente arabiske emirater er en føderasjon på Den arabiske halvøy i Vest-Asia. Landet består av syv stater kalt emirater og grenser til Oman og Saudi-Arabia. Hovedstaden er Abu Dhabi, mens Dubai er den største byen.
Historie
I 1820 inngikk Storbritannia og de syv emirene en avtale om at Storbritannia skulle ta over ansvaret for forsvars- og utenrikspolitikken. Området, som før dette hadde gått under navnet Piratkysten på grunn av at det foregikk mye sjørøvervirksomhet i området, fikk nå navnet Traktatkysten. I 1971 gikk seks av emiratene sammen og opprettet De forente arabiske emirater. Ras al-Khaimah sluttet seg til i 1972. Det er mange svært velstående oljesjeiker i landet.
Emirater
De forente arabiske emirater består av følgende syv emirater:
Midterelva
Midterelva er ei elv på Ringvassøya i Karlsøy kommune i Troms og Finnmark. Elva har utspring fra Midterelvvatnet i høyfjellsområdene sør på Ringvassøya. Den renner mot nord og passerer gjennom en rekke små vatn i Midterelvdalen. Ved skoggrensa snur elva mot nordvest, og munner ut på østsida av Vassbotn, lengst sør i Skogsfjordvatnet. Den er 8,4 km lang, og har et nedbørfelt på 13,0 km².
Luza (elv)
Byene Luza og Lalsk ligger ved elva. Det er to små vannkraftverk langs Luza.
Marius
Utbredelse
Marius var blant de mest populære navnene på guttebarn født i perioden ca. 1980–2005.
Slaget ved Abrahamslettene
Slaget ved Abrahamslettene, også kalt slaget ved Quebec, var et viktig slag i syvårskrigen (kalt den franske og indianske krig i Nord-Amerika). Slaget var ledet av den engelske øverstkommanderende, James Wolfe, og fant sted på Plaines d'Abraham, platået mellom bukten Anse des Mères og Quebec by. Slaget startet 13. september 1759 og ble utkjempet mellom Storbritannia og Frankrike på et platå like utenfor murene til Québec by. Slaget omfattet færre enn 10 000 soldater totalt, men var et avgjørende øyeblikk i den konflikten mellom Frankrike og Storbritannia om skjebnen for Ny-Frankrike som senere skulle medvirke til dannelsen av Canada. Britene vant slaget, og kun fire dager etter, 17. September 1759, ble Quebec evakuert og signert over fra Frankrike til Storbritannia.
Wolfes taktiske plan
For å styrke vinnersjansen, hadde Wolfe sendt noen av mennene sine til å ro høylytt i nærheten av Beauport, for å lure Montcalm til å tro at slaget ville bli holdt der. Dette skulle fungere, da Montcalm utplasserte store deler av troppen sin ved Beauport, og splittet opp resten til å vokte flere andre steder, i tilfelle et angrep fra britene.
Engelsk 2. divisjon 1895–96
Test-kamper og valg av klubber til Football League
Football Leagues regler fastslo at de tre dårligste klubbene i 2. divisjon måtte fratre ligaen og så søke om å bli gjenvalgt. Klubber utenfor Football League måtte søke om å bli innvalgt. Fotball Leagues årlige generalforsamling (Annual General Meeting - AGM) holdt valg over hvilke klubber som skulle få spille i ligaen den påfølgende sesongen. Rotherham Town søkte ikke gjenvalg og forlot Football League.
Taavi Rõivas
Liv og virke
I februar 2014 varslet Ansip sin avgang som statsminister og partileder, og EU-kommissær Siim Kallas var tiltenkt å etterfølge ham. Kallas gikk inn i forhandlinger med sosialdemokratene for å erstatte den konservative Forbundet for fedrelandet og republikken som regjeringspartner. Den 12. mars erklærte Kallas at han ikke ville tiltre som statsminister likevel, og Reformpartiets ledelse utpekte umiddelbart Rõivas til Ansips etterfølger. To dager senere fikk Rõivas regjeringsoppdraget av president Toomas Hendrik Ilves, og gikk inn i forhandlinger med sosialdemokratene. Reformpartiet og sosialdemokratene presenterte en regjeringserklæring den 20. mars, og regjeringen ble formelt innsatt av presidenten den 26. mars. Med dette ble Rõivas den yngste regjeringssjefen i EU. Den 6. april samme år ble Rõivas valgt til partileder. Ved valget i mars 2015 erklærte Reformpartiet valgseier over Senterpartiet. Rõivas tapte 9. november 2016 et mistillitsvotum i Estlands parlament.
Slaget ved Abrahamslettene
Slaget om Quebec
Bougainville kom til unnsetning etter hvert, ikke klar over frankernes tap, og var derfor overrasket og overga seg raskt til britene. Kl 23, senere samme dag, godtok byens ordfører, Jean-Baptiste-Nicholas-Roch de Ramezay, de britiske vilkårene til deres seier, og signerte først den formelle kapitulasjonen av Quebec dagen etter, 14. September, 1759.
James Henry Breasted
Karriere som egyptolog
I 1894 giftet han seg med en amerikansk kvinne, Frances Hart, som han var blitt kjent med i Tyskland. På bryllupsreisen kom han for første gang til Egypt, der han på Harpers oppdrag skulle anskaffe antikvitetet for universitetet i Chicago og kopiere gamle innskrifter. De besøkte blant annet noen av gravene i Tell el-Amarna og Deir el-Bahari. Han kunne fastslå at mange tidligere offentliggjorte hieroglyfike innskrifter var unøyaktig gjengitt, og bestemte seg for å fremstille en ny publisering av alle Egypts innskrifter.
Tangen kirke (Drammen)
Tidligere kirke på samme sted (1696 – 1847)
Den tidligere kirken på stedet ble innviet St.Hans 1696. Den siste gudstjenesten i denne kirken ble holdt 17. januar 1847. Kirken var en tømmerkorskirke og lignet Drammens to andre tømmerkorskirker (Strømsø kirke fra 1667 og Bragernes gamle kirke fra 1620-årene). Den ble bygd på en kirkegård som ble tatt i bruk tidligere samme århundre. Kirken ble kalt «Gjenfødelsens kirke».
Inventar
Flere gjenstander fra Tangen gamle kirke ble overført til den nye kirken:
Taiyuan
Historie
Byen lå i det som nå er Taiyuanzhen, noen kilometer øst for den moderne by. Etter at Song-dynastiet kom til makt der i 960 begynte man å bygge en helt ny by ved elven Fens bredder i 982. Byen ble sete for et overordnet prefektur i 1059 og ble administrativ hovedstad for Hedong (det nordlige Shanxi) i 1107. Den forble det – skjønt med varierende navn og status – frem til slutten av Yuan-dynastiet (1368).
Fylkesvei 171
Før 1. januar 2010 var veien riksvei, etter at regionsreformen trådte i kraft har den status som fylkesvei.
Peep Jahilo
I juli 2017 ble han utnevnt til generalsekretær i Riigikogu, som er Estlands generalforsamling.
Merton Park
Historie
Midt i Merton Park ligger en kirke viet til jomfru Maria. Den ble grunnlagt i det 1100-tallet av augustinere fra Merton Priory, et kloster hvor bare deler av vestporten er bevart.
Jüdischer Friedhof Berlin-Mitte
Gravlunden hadde opprinnelig ligget i åpent landskap, men ble etterhvert som Berlin vokste omgitt av hus. I 1827 ble gravlunden stengt fordi det ikke var plass til flere graver, og en ny gravlund ble åpnet. Fra 1828 lå den jødiske menighetens aldershjem ved siden av den gamle gravlunden.
Russekeila
I nyere har det blitt reist ekspedisjons- og fritidsbygninger i østre del av indre bukt. Helt øst på Nimrododden er det ikke lenger vesentlig synlige rester av verken Lewins hytte eller annen menneskelig aktivitet.
VM i kunstløp 1936
VM i kunstløp 1936. Verdensmesterskapet i kunstløp ble arrangert i Paris i Frankrike for kvinner 21. og 22. februar og for menn og par 28. og 29. februar 1936.
Sparta/Bragerøen
Meritter
Spartas fremste meritter skriver seg fra bandysporten, der klubben hadde Brakerøyabanen som hjemmebane, en arena de delte med nabo og rival Bragerøen. I 1935 ble Sparta tilsluttet Norges Bandyforbund og den lokale bandykretsen. Sparta debuterte i kretsserien i 1935/36-sesongen, vant umiddelbart og spilte seg dermed opp i 2. divisjon. I sesongen 1937/38 fikk Sparta sitt gjennombrudd som bandyklubb. De vant sin 2.divisjonsavdeling, og etter seire i kvalifiseringskamper mot B.14 og Moss var de klare for spill i 1. divisjon. Plassen i den øverste divisjonen ble sikret greit, og ved krigsutbruddet i 1940 ble Sparta regnet blant landets beste lag. Da man startet opp igjen med bandy etter frigjøringen, beholdt Sparta posisjonen blant de bedre norske klubbene. I 1947/48-sesongen kom de til semifinalen i NM, men tapte der 4-2 mot Frigg. Dette kvalifiserte imidlertid Sparta til deltagelse i den svensk-norsk serien som var en årlig turnering mellom de beste norske klubbene og utvalgte svenske lag. Turneringen eksisterte i perioden mellom 1937 og 1940, samt mellom 1946 og 1950. Sparta klarte seg nokså godt mot de presumptivt bedre svenske klubbene og oppnådde hederlige ettmålstap i begge kampene med svensk motstand.
Jubelsesongen 1961/1962
Etter finalesesongen maktet ikke Sparta å opprettholde posisjonen blant landets aller ypperste lag. I 1965 rykket de ned fra 1. divisjon, og forble stort sett der fram til sammenslåingen med Bragerøen i 1983, riktignok med en gjesteopptreden i toppserien i 1969/70. I 1983 tok Sparta for øvrig sølv i NM i gutteklassen, etter finaletap mot Stabæk.
«Grensetvisten»
Forholdet mellom Bragerøens Ballklubb og IF Sparta var til tider preget av sterk rivalisering, og oppgjøret mellom de to naboene ble ofte omtalt som «Grensetvisten» i lokalpressen. Ofte ble det rapportert om hensynsløst hardt spill og kampledere som hadde sin fulle hyre med å bevare en akseptabel grad av ro og orden på banen. Faktisk var kampene ofte så fysiske og opphetede at sportsjournalistene omtalte de få spillerne som ikke spilte i overkant hardt. I et avisutklipp fra 40-tallet om den lokale Sprintserien nevnte sportsjournalisten at høyrehalfen til BBK gjennomførte en «sympatisk og god kamp i det ellers altfor hårde spill». Ved siden av rapporter om mangel på finspill, vanskelige baneforhold og tette jevne kamper kommer det tydelig fram at «Grensetvisten» alltid trakk mange tilskuere. At flere hundre mennesker møtte opp for å se bataljen var ikke uvanlig kost.
Det geografiske skillet mellom de to klubbene gikk like ved Brakerøyabanen, nærmere bestemt ved den gamle jernbaneundergangen, der man i dag finner påkjøringsbrua til E18 i retning Oslo. Brakerøyas nedslagsfelt strakte seg fra brua mot Drammen sentrum, mens Sparta rekrutterte fra og med brua utover Lierstranda.
Fotball
Menn senior.
Grønt markerer opprykk, mens rødt betyr nedrykk.
Nova scotia duck tolling retriever
Opprinnelse og alder
Parker et al. (2017) dokumeterer imidlertid at rasen er nært beslektet med andre retrievere, irsk vannspaniel og newfoundlandshund, samt at rasen har blitt tilført gener fra collie og/eller shetland sheepdog, noe som også forklarer hvordan den arvelige øyelidelsen CEA (collie eye anomaly) har tatt seg til denne hunderasen. Om shetland sheepdog inngår kan dette også forklare hvorfor denne retrieveren er mindre enn de andre, men om det kun er collie så må den reduserte størrelsen forklares med noe annet.
Utseende, anatomi og fysikk
Hodet er kileformet og er kortere og lettere enn for de andre retrieverrasene. Tolleren kan ha både mørkt pigment (sort) eller lyst pigment (kjøttfarget) på snute, lepper og øyelokkrender. Begge varianter er like aksepterte, men det er viktig at den fargen hunden har på snuten også skal gjenspeiles i lepper og øyelokkrender.
Bruksområde
Tollerens spesialitet er som rasenavnet tilsier såkalt tollingjakt/lokkejakt på ender og gjess, der den med sitt lekfulle vesen og bevegelsesmønster lokker viltet inn på skuddhold for så å apportere det fra vann eller land. Det er denne typen jakt som rasen er avlet fram for, men den kan også brukes til alt fra duejakt til storviltjakt (da hovedsakelig ettersøk).
Alien – den 8. passasjeren
Aliens suksess ledet til et mediafranchise med romaner, tegneserier, videospill, leker og lignende. Filmen la også grunnlaget for Sigourney Weavers karrière med hennes første hovedrolle i en spillefilm. Weaver spilte heltinnen Ellen Ripley også i de tre oppfølgerne: Aliens (1986), Alien 3 (1992) og Alien: Oppstandelsen (1997), og har i ettertid fått tilnavnet «dronningen av science fiction». Alien har vært inspirasjon for en rekke science fiction- og grøsserfilmer i ettertid. Flere filmer har også vært mer eller mindre direkte etterligninger av den, og blitt kritisert for nettopp dette. Filmen blir hyppig og stadig analysert, spesielt for sine seksuelle og feministiske toner.
Bakgrunn og inspirasjon
Da mesteparten av handlingen var ferdigskrevet, presenterte O'Bannon og Shusett manuset til flere filmselskaper, og la det frem under tilnavnet «Haisommer i verdensrommet». En avtale med Roger Cormans filmstudio var nesten ferdigstilt da en venn av dem tilbød en bedre avtale med Gordon Carroll, David Giler og Walter Hill, som hadde grunnlagt et studio kalt Brandywine, tilknyttet 20th Century Fox. O'Bannon og Shusett underskrev en avtale med Brandywine, men Hill og Giler var misfornøyd med manuset, og gjorde mange bearbeidelser på det. O'Bannon og Shusett var bekymret for omskrivningene siden Hiler og Gill hadde lite erfaring med science fiction. O'Bannon antok at de prøvde å ta æren for manuset ved å bytte ut navnene. Hiler og Gill la til noen betydelige forandringer i manuset, for eksempel bihistorien med androiden Ash. O'Bannon mente at denne bihistorien var unødvendig, mens Shusett har i ettertid beskrevet det som «en av de beste elementene ved filmen». Gill og Hiler gikk gjennom til sammen åtte ulike utkast av manuset, og hadde fokusert mest på Ashs bihistorie, men også på å gjøre dialogen mer naturlig og scenene på småplaneten mindre kjedelig.
Regi
Manusforfatteren Dan O'Bannon hadde planlagt å regissere ''Alien – den 8. passasjeren'', men 20th Century Fox spurte Walter Hill istedenfor. Hill avslo fordi han var involvert i flere filmprosjekter på den tiden, og han var ukomfortabel med mengden visuelle effekter som måtte til for å gjøre det mulig. Peter Yates, Jack Clayton og Robert Aldrich ble vurdert til oppgaven, men O'Bannon, Shusett og Brandywine-teamet mente at ingen av disse regissørene ville ta filmen seriøst nok, og at de ville regissere den som en B-film.
Design
«Facehuggeren» var den første skapningen som Giger tegnet for filmen. De hadde gått gjennom flere design i ulike størrelser før de bestemte seg for å gå for et lite vesen med menneskelignende fingre og en lang hale. O'Bannon fikk hjelp av Cobb til å tegne sin egen versjon basert på Gigers design. Denne versjonen ble brukt i filmen. Cobb la frem ideen om at skapningen kunne ha etsende syre som blod, en egenskap som ville forhindre mannskapet i å bruke konvensjonelle våpen som pistoler og eksplosiver fordi syren ville etse seg i gjennom skipets skrog.
Trondheim Kristne Senter
Husgrupper
Husgruppene hadde mellom 6-12 deltakere, som møttes annenhver tirsdag. Gruppene ble satt sammen med utgangspunkt i medlemmenes bosted. I 1995 var det i alt 13 husgrupper, og rundt 150 personer som jevnlig deltok.
Fylkesvei 179
Fylkesvei 179 (Fv179) går mellom Hauerseter i Ullensaker og Fenstad i Nes i Akershus. Veiens lengde er 14,8 km.
Midttunveien (Oslo)
Midttunveien (1–15, 2–16) er en vei på Kastellet i bydel Nordstrand i Oslo. Den går fra Solveien til Cappelens vei.
Veien fikk navn i 1929 etter villaen i nr. 3.
Ornette Coleman
Tidlig karriere
I 1958 gjorde Coleman sin første innspilling, «Something Else! The Music of Ornette Coleman». Han hadde også med seg trompeteren Don Cherry, trommeslageren Billy Higgins, bassist Don Payne og Walter Norris på piano. Norris var positiv til Colemans ideer, men har blitt kritisert for å ikke ta tak i dem, og i tillegg så bandt et piano Coleman til å holde normal stemming. Derfor har dette albumet ofte blitt regnet for å være en noe skeiv start.
The Shape of Jazz to Come
Opinionen var imidlertid delt. Miles Davis erklærte at Coleman måtte være «ødelagt innvendig», og Roy Eldridge uttalte at han hadde hørt Coleman både full og edru, men kunne ikke forstå eller sette pris på musikken i hverken den ene eller andre tilstanden. Colemans mest kjente tidlige innspillinger fra Atlantic Records er samlet i en boks som heter «Beauty is a Rare Thing». Her spiller Don Cherry trumpet, vanligvis Charlie Haden, men noen ganger Scott LaFaro bass og enten Billy Higgins eller Ed Blackwell trommer.
Frijazz
I 1961 spilte Coleman inn albumet Free Jazz: A Collective Improvisation, en dobbelkvartett med blant andre Eric Dolphy på bassklarinett og Freddie Hubbard på trompet. Innspillingen var i stereo med en kvartett med treblås/brass/bass/trommer isolert i hver sin kanal. Albumet var på nærmere 40 minutter, den lengste jazzinnspillingen til da. Musikken hadde generelt stødig svingende puls, men den uvanlige harmoniseringen og den improviserte gruppestrukturen var kontroversiell. Coleman hadde kun tenkt å bruke «frijazz» som tittel på albumet, men frijazz ble snart betraktet som en ny genre, selv om Coleman har uttrykt at han ikke er komfortabel med begrepet. En av grunnene til dette er at musikken også består av en betydelig del komposisjon. Selv om hans melodiske materiale kun er å betrakte som rammeverk, minner de likevel sterkt om melodiene Charlie Parker skrev over standard harmoniskjemaer. På samme måte som Thelonious Monk, spilte Coleman sjelden standardlåter, men konsentrerte seg om egne komposisjoner som til gjengjeld synes å komme i en endeløs strøm.
«Prime Time» og senere karriere
I 1990 spilte Coleman på lydsporet til David Cronenbergs film Naked Lunch. Orkesteret ble dirigert av Howard Shore.
Trøndelag Folkemuseum
Bakgrunn. Gjenstandsamlingen.
Første fase i innsamlingsarbeidet, og som hadde fokus da museet ble etablert i 1909, var å bygge opp en museumssamling hvor fokus var bygningsbevaring. Etter 1913 og oppover 20-tallet utviklet dette seg til en bredere samling. Det festet seg snart en praksis som bygger på ideen om å gi et helhetlig bilde av folkekulturen i det trønderske kulturområdet (innbefattet Trondheim), med også innslag fra de nærmeste nordmørskommunene og sørlige delen av Helgeland.
Bygningssamlingen
Gjenreist på 1960-tallet: Thanemgården (fra Erling Skakkes gate 19, Trondheim); Stabbur (fra Bremsetsveet, Skatval, Stjørdal); Skolestue og fjøs (fra Værhusbakken, Selbu); Stuebygning (fra Dybvasshammer, Lånke, Stjørdal); Schjølberggården (fra Munkegata 24, Trondheim) og Gården Nesset (fra Meråker).
Gjenreist på 1970-tallet: Fjøs (fra Mjøen, Oppdal); Smie (fra Gravåsen, Meråker); Stuebygning (fra Klett, Leinstrand) og Stabbur (fra Kalvskinnsgata 2, Trondheim).
Fotosamlingen
Hele samlingen teller om lag 4 500 000 foto og negativer, inkludert glassplater. 890 000 av disse tilhører det historiske fotoarkivet med unik fotodokumentasjon fra dagligliv i Trondheim, Trøndelag og andre landsdeler fra årene 1860 – 1970. Det øvrige arkivet er negativer fra Schrøders lange virke som portrett- og familiefotograf i Trondheim frem til forretningen ble avviklet i 2014. Det arbeides kontinuerlig med digitalisering og tilgjengeliggjøring av samlingen. Ved utgangen av 2020 har 140 585 enheter blitt digitalisert, hvorav vel 40 000 er digitalt tilgjengelig gjennom DigitaltMuseum.
Viseklubben Dolphins
Dolphins viseklubb i Oslo ble startet på initiativ av Ole Hauki 12. mars 1966. Han var kommet fra USA og tok med seg ideen derfra. Det første samlingsstedet var i Frisksportrestauranten i Grensen 18 i Oslo. Her var det plass til omtrent 70 personer, og visekveldene var på lørdager. Klubben ble så populær at det snart ble arrangementer også på onsdager. I 1968 flyttet klubben til Frimurerlosjens lokaler der det var plass til 300. Aktiviteten ebbet ut i 1970.
Middelalderens litteratur
Middelalderens litteratur dekker et bredt emne og omslutter alle skrevne verker tilgjengelig i Europa og hinsides i løpet av middelalderen, en periode som strekker seg over tusen år fra Romerrikets fall rundt år 500 e.Kr. og frem til begynnelsen av den italienske renessanse på slutten av 1400-tallet. Litteraturen i middelalderen besto av religiøse skrifter som verdslige arbeider. Akkurat som dagens litteratur var den kompleks og et rikt forskningsfelt som dekker de ytterste hellige skrifter til de mest frodige profan og berører alt i mellom. På grunn av den vide utstrekningen i tid og sted er det vanskelig å tale i generelle og allmenngyldige begrep uten overforenkling, og således er litteraturen ofte best karakterisert av dets opprinnelsessted som språk, foruten sjangre.
Anonymitet
Et merkbart unntak er den norrøne diktning. Selv om det meste av den norrøne sagalitteraturen ble nedskrevet på Island på 1200-tallet gjenspeiler de en eldre litterær tradisjon i Norge og den norrøne forfatterbevisstheten var unik i Europa, mer enn 250 skalder kjennes ved navn, selv om det ikke er bevart kvad fra samtlige. En god skald hadde status. Den eldste kjente skalden er antagelig Brage den gamle (ca. 790–850).
Verdslig diktning
Verdslig litteratur i denne perioden ble ikke skapt i det samme antall som den religiøse, men mye har overlevd og det finnes i dag en rikholdig mengde. Emnet «høvisk kjærlighet» ble viktig på 1000-tallet, spesielt i de romaniske språkene, som fransk, spansk, provençalsk, galisisk og katalansk, foruten gresk hvor reisende sangere – trubadurer – levde av sine sanger. Diktningen til trubadurene er ofte assosiert med ugjengjeldt kjærlighetslengsel, men det er ikke en helt presis beskrivelse (se aubade – morgensang – som eksempel). I Tyskland fortsatte Minnesänger tradisjonen med trubadurer.
Politisk poesi ble også skrevet, spesielt mot slutten av perioden, og den goliardiske formen ble da brukt av også skribenter utenfor kirken. Reiselitteratur var meget populært i middelalderen som fantastiske beretninger om land som langt unna, ofte forskjønnet eller fullstendig oppdiktet. I norrøn litteratur ble disse kalte for lygesagaer, og handlet om uvanlige reiser til fantastiske land, og den norske kongen uttalte at disse sagaene var de morsomste. Slike fortellinger var beregnet på underholde et samfunn som i de fleste tilfeller ikke reiste langt unna det stedet de var født. Unntaket var de som dro på pilegrimsreiser, spesielt til Santiago de Compostela. Pilegrimsreisens betydningen ble eksempelvis bevitnet av engelskmannen Geoffrey Chaucer i hans store diktverk Canterbury-fortellingene.
Kvinnelitteratur
Heller ikke i middelalderen var kvinner likestilt med menn, men noen kvinner var i stand til bruke sitt intellekt og sine kunnskaper sammen med det skrevne ord. Religiøse skrifter var det mest alminnelige, kvinner som senere ble kanonisert som helgener utga ofte deres refleksjoner, åpenbaringer og bønner. Mye av det som vi kjenner til om kvinner i middelalderen er kjent fra verkene fra nonner som Klara av Assisi, den hellige Birgitta fra Sverige, og den hellige Katarina av Siena.
Allegori
Mens middelalderens litteratur tok i bruk mange ulike teknikker, eksempelvis som drømmevisjonen, står derimot allegorien i en egen og fremstående posisjon at den krever å nevnes spesielt. Mye av middelalderlitteraturen støttet seg på allegorien (= å tale, å si noe gjennom å si noe annet) for å overbringe den moral som forfatteren vil tukte leserne med eller lære bort. Representasjoner for abstrakte kvaliteter, hendelser, og institusjoner ble fremstilt i form av allegorier. Sannsynligvis blant de første og mest innflytelsesrike allegorier er Psychomachia (Sjelenes kamp) av Aurelius Clemens Prudentius. Andre viktige eksempler er Roseromanen, Enhver, Piers Plowman (Per Plogmann), Roman de Fauvel og Den guddommelige komedie.
Østlige epos
Ikke ulik betydning fikk den finske nasjonaleposet Kalevala. Tittelen refererer til navnet på et land som tilhører den mytologiske kjempen Kaleva. Hans sønn Väinämöinen er diktets store helt. Nord for Kalevala ligger fiendens land, Pohjola, hvor samene og troll bor. Det er dokumentert at verket bygger på muntlige kilder, men er sterkt preget av legen og fortidsminneforskeren Elias Lönnrot. Han utga en liten utgivelse i 1835, men bearbeidet stoffet ytterligere til i alt 22 795 vers som ble utgitt i 1849. Den er påfallende løs i strukturen, og innholdet er sprikende, men det har ikke forhindret at eposet har vært en inspirasjon for den finske nasjonalismen som førte til landets uavhengighet fra Russland i 1917.
Lorenzo Antonetti
I 1998 ble han kreert til kardinal av pave Johannes Paul II, med Sant'Agnese in Agone som tittelkirke, og arbeidet et drøyt halvår som president for Vatikanets formuesforvaltning. I november samme år gikk han i pensjon.
Engelsk 2. divisjon 1896–97
Test-kamper og valg av klubber til Football League
Football Leagues regler fastslo at de tre dårligste klubbene i 2. divisjon måtte fratre ligaen og så søke om å bli gjenvalgt. Klubber utenfor Football League måtte søke om å bli innvalgt. Fotball Leagues årlige generalforsamling (Annual General Meeting - AGM) holdt valg over hvilke klubber som skulle få spille i ligaen den påfølgende sesongen.
Il Divo
Simon Cowell gjennomførte en verdensomspennende søk etter unge sangere som var villig til å innlate seg på Il Divos prosjekt som varte i to år, fra 2001 til desember 2003, da det fjerde medlemmet av Il Divo, den amerikanske tenoren David Miller, ble undertegnet. Il Divo bestod opprinnelig av fire sangere: den spanske barytonen Carlos Marin (1968–2021); to klassisk skolerte tenorer, sveitsiske Urs Bühler og amerikanske David Miller; og en fransk popsanger, Sébastien Izambard.
Arteria cerebri anterior
Segmenter og forgreninger
ACA inndeles klassifikasjonsmessig i følgende segmenter:
Francis Dickoh
Karriere
Dickoh startet karrieren i hjemlandet Danmark, og han spilte der for Farum BK, Boldklubben 1893 og FC Nordsjælland. Han flyttet deretter til Nederland i 2006, og signerte for FC Utrecht. Dickoh spilte 93 seriekamper på fire sesonger for Utrecht, men mistet plassen på førstelaget etter en skade i leggen tidlig i 2009-2010-sesongen. Etter at Dickoh forlot klubben, hevdet han at han hadde hatt et dårlig arbeidsforhold til klubbens sjefstrener, Ton du Chatinier.
Aksel Lydersen
Faglig arbeid
Lydersen ble 1955 utnevnt til dosent og fikk 1958 et personlig professorat i kjemiteknikk ved NTH. Sammen med medarbeidere publiserte han en rekke arbeider over entalpi- og damptrykk-bestemmelser for sentrale organiske stoffer. Lydersen innehadde flere patenter.
Nissen
Nissen har flere betydninger:
Karelen-spørsmålet
Karelen-spørsmålet eller spørsmålet om Karelen (finsk: Karjala-kysymys) er en debatt i finsk politikk om Finland skal prøve å få tilbake områdene i det karelske neset og andre territorier som ble annektert av Sovjetunionen etter vinterkrigen og den finske fortsettelseskrigen. Selv om navnet omhandler Karelen inkluderer også debatten andre områder annektert av Sovjetunionen, som Petsamo, deler av Salla og Kuusamo, og de fire øyene i Finskebukta. Spørsmålet om Karelen er en offentlig debatt heller enn en politisk sak, da ingen store politiske partier støtter ideen.
Skotfoss Turn & Idrettsforening
Fotball
Klubben har egen fotballgruppe, med aldersbestemt fotball for både gutter og jenter. De har også et seniorlag for menn i 3. divisjon, Skotfoss. Klubben bruker fargene hvit, rød og blå overdel med blå shorts/bukser. Klubben spiller sine hjemmekamper på Skotfoss stadion, med kapasitet på ca. 1500.
1. februar
Fødsler
Se flere som er født 1. februar i Kategori:Fødsler 1. februar.
Gabriel Agbonlahor
Gabriel «Gabby» Agbonlahor (født 13. oktober 1986) er en engelsk tidligere fotballspiller.
Xylitol
Xylitol kalles også for bjørkesukker, da det oftest framstilles av hemicellulosen, Xylan, i bjørkeved, (avledet xylo, av gresk xylon, som betyr "tre"). Av xylan utvinnes deretter Xylose, som sammen med hydrogengass under høyt trykk reduseres til Xylitol.